Stýrivaxtahækkun sem Seðlabankinn kynnti í morgun, er beint gegn hækkunum á fasteignamarkaði, sem og til að stemma stigu við verðbólgu. Seðlabankastjóri telur að brátt muni sjá fyrir endann á hækkun fasteignaverðs og að verðbólgumarkmið muni nást fyrir mitt næsta ár.
Stýrivextir voru hækkaðir um 0,25 prósent í morgun. Ásgeir Jónsson seðlabankastjóri segir árangur hafa náðst í að baráttunni við verðbólguna - að fasteignaliðnum undanskildum. Þannig er verðbólga án húsnæðis komin í 2,5 prósenta markmiðið, en hátt fasteignaverð heldur uppi hárri verðbólgu sem er 4,4 prósent. Stýrivaxtahækkunin nú er þriðja aðgerðin á stuttum tíma til að kæla fasteignamarkaðinn.
. Fórum í aðgerðir til að takmarka skuldsetningu í sumar. Í síðustu viku fórum við í aðgerðir til að takmarka greiðslubyrði, núna erum við að hækka vexti. Og það ætti að einhverju leyti að gera það að framboð og eftirspurn geti staðist á á þeim markaði
Hann telur að þetta muni hafa áhrif á eftirspurn eftir fasteignum, stemmi stigu við yfirboð og of mikla skuldsetningu. Það muni síðan styðja við þá skyldu Seðlabankans að halda verðbólgunni í skefjum:
Við teljum líka varðandi fasteignamarkaðinn að þetta sé bara tímabundið og miðað við þær aðgerðir sem við höfum gripið til að þá getur markaðurinn ekki hækkað voða mikið meira. Og að við séum að fara ná verðbólgumarkmiði fyrir mitt næsta ár og að við séum að tryggja hér jafnvægi.
Með því að halda verðbólgunni niðri haldi Seðlabankinn verðhækkunum almennt í skefjum, líka á fasteignamarkaði, sem Ásgeir segir til hagsbóta fyrir heimilin í landinu.